# OBČINA PREVALJE

**Trg 2a**

**PREVALJE**

### OBČINSKI SVET

Številka: 032-0012/2018-19

Datum: 05. 03. 2020

## Z A P I S N I K

**11. redne seje Občinskega sveta Občine Prevalje, ki je bila dne 30. januarja 2020, ob 17.00 uri, v sejni sobi Občine Prevalje, Trg 2a, Prevalje.**

Sejo je v skladu z 19. členom Statuta Občine Prevalje (Uradno glasilo slovenskih občin, št. 70/15) in 28. členom Poslovnika občinskega sveta Občine Prevalje (Uradno glasilo slovenskih občin, št. 1/16 in 48/16) sklical in vodil župan dr. Matija TASIČ z naslednjim predlaganim dnevnim redom:

* + - 1. Ugotovitev sklepčnosti.
			2. Potrditev dnevnega reda 11. redne seje.
			3. Pregled in potrditev zapisnika 10. redne seje.
			4. Predlog Odloka o ravnanju s komunalnimi odpadki v občinah Koroške regije – druga obravnava.
			5. Predlog Občinskega podrobnega prostorskega načrta za enoto urejanja prostora PR 54 CU – prva obravnava.
			6. Predlog Odloka o spremembah in dopolnitvah Odloka o ustanovitvi javnega zavoda Zdravstveno reševalni center Koroške Ravne na Koroškem – prva obravnava.
			7. Dokument identifikacije investicijskega projekta – DIIP »Povezani za vse generacije«.
			8. Uskladitev cene socialnovarstvene storitve pomoči na domu za leto 2020 za občane Občine Prevalje.
			9. Poročilo o delu Nadzornega odbora Občine Prevalje za leto 2019.
			10. Predlog Komisije za mandatna vprašanja, volitve in imenovanja.
			11. Premoženjskopravne zadeve:
				1. Soglasje k sklenitvi Pogodbe o dolgoročnem najemu zemljišč »Park jezero«.
				2. Ustanovitev javnega dobra na delu kategoriziranih javnih cest LC 350 361, LC 350 381 in JP 851 631.
				3. Ukinitev javnega dobra parc. št. 222/18, 224/1 in 224/10 k.o. Poljana.
				4. Poročila o sklenitvi pravnih poslov izven programov.
			12. Pobude in vprašanja.
			13. Razno.

Seje so se udeležili člani občinskega sveta:

1. Rafael ŠKUFCA,
2. mag. Martina RIBIČ,
3. Andrej STERMEC,
4. Marija ŠUŠEL,
5. Bernard PAČNIK,
6. Ivan BACKOVIĆ,
7. Štefan PERŠAK,
8. David KAVTIČNIK.
9. Boštjan GORENŠEK,
10. Stašo LODRANT,
11. Matej PEČNIK,
12. Tatjana LADINEK,
13. Aleksandra Saša HORVAT,
14. Bogdan PUPAVAC,
15. Aleksander RISTIČ,
16. Maks PUČELJ,
17. Zdravko FAJMUT.

Seje so se udeležili še:

1. Danilo VUTE, občinska uprava,
2. Emilija IVANČIČ, občinska uprava,
3. Veronika ŠART, občinska uprava,
4. Urška ŠPANINGER EKART, občinska uprava,
5. Sanja GODEC, Biro Godec, k točki 5,
6. Samo PODHOSTNIK, predstavnik ZRCK, t točki 06,
7. Stanka VAUH, direktorica Doma starejših Na Fari, k točki 8,
8. Jure Penec, predsednik NO, k točki 9,
9. Venčeslav KEREC, predsednik KS Holmec.

Novinarji:

1. Alojz JAZBEC, Televizija Uršlja.

## K tč. 1

**UGOTOVITEV SKLEPČNOSTI**

Župan pove, da je na seji bilo prisotnih 17 občinskih svetnikov.

**Občinski svet Občine Prevalje ugotovi, da je 11. redna seja Občinskega sveta Občine Prevalje sklepčna.**

## K tč. 2

**POTRDITEV DNEVNEGA REDA 11. REDNE SEJE**

Župan umakne točko 11.a »Soglasje k sklenitvi Pogodbe o dolgoročnem najemu zemljišč »Park jezero«« iz dnevnega reda 11. redne seje. Ostale podtočke se ustrezno preštevilčijo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za, 0 proti, je bil sprejet naslednji

**DNEVNI RED:**

1. Ugotovitev sklepčnosti.
2. Potrditev dnevnega reda 11. redne seje.
3. Pregled in potrditev zapisnika 10. redne seje.
4. Predlog Odloka o ravnanju s komunalnimi odpadki v občinah Koroške regije – druga obravnava.
5. Predlog Občinskega podrobnega prostorskega načrta za enoto urejanja prostora PR 54 CU – prva obravnava.
6. Predlog Odloka o spremembah in dopolnitvah Odloka o ustanovitvi javnega zavoda Zdravstveno reševalni center Koroške Ravne na Koroškem – prva obravnava.
7. Dokument identifikacije investicijskega projekta – DIIP »Povezani za vse generacije«.
8. Uskladitev cene socialnovarstvene storitve pomoči na domu za leto 2020 za občane Občine Prevalje.
9. Poročilo o delu Nadzornega odbora Občine Prevalje za leto 2019.
10. Predlog Komisije za mandatna vprašanja, volitve in imenovanja.
11. Premoženjskopravne zadeve:
	* + - 1. Ustanovitev javnega dobra na delu kategoriziranih javnih cest LC 350 361, LC 350 381 in JP 851 631.
				2. Ukinitev javnega dobra parc. št. 222/18, 224/1 in 224/10 k.o. Poljana.
				3. Poročila o sklenitvi pravnih poslov izven programov.
12. Pobude in vprašanja.
13. Razno.

***K tč. 3***

**Pregled in potrditev zapisnika 10. redne seje**

Župan pove, da pisnih pripomb na zapisnik ni bilo.

Župan poda pripombe na zapisnik, in sicer predlaga, da se dodata novi osmi in deveti odstavek, ki se glasita:

»Župan pove, da je bilo do seje dostavljena že nova verzija Elaborata o oblikovanju cene izvajanja storitev obveznih občinskih gospodarskih javnih služb varstva okolja za leto 2020 – oskrba s pitno vodo, odvajanje komunalne in padavinske odpadne vode, čiščenje komunalne in padavinske odpadne vode, storitve povezane z MKČN Leše in Malinek, ki je vsebovala že pripombe Odbora za komunalne zadeve in varstvo okolja, zato predlaga, da se na glasovanje da novi predlog elaborata s spremenjenimi cenami.

Župan poda na glasovanje spremenjen elaborat.«.

Župan poda točko v razpravo.

V razpravi sta sodelovala Zdravko Fajmut in Andrej Stermec. Slednji poda predlog, da se sprejeti sklepi občinskega sveta v prihodnje posredujejo tudi članom odborov, ki niso člani Občinskega sveta Občine Prevalje, da se lahko le-ti s sklepi tudi seznanijo.

Župan poda na glasovanje spremenjen zapisnik s podano pripombo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za, 0 proti, je bil sprejet

**SKLEP 11/1:**

**Občinski svet Občine Prevalje sprejme Zapisnik 10. redne seje Občinskega sveta Občine Prevalje.**

***K tč. 4***

 **Predlog Odloka o ravnanju s komunalnimi odpadki v občinah Koroške regije – druga obravnava**

Uvodno obrazložitev poda Zdravko Fajmut, ki pove, da je dvanajst koroških občin v letu 2011 sprejelo skupni Odlok o načinu izvajanja gospodarske javne službe ravnanja s komunalnimi odpadki v Koroški regiji (Uradni list RS, Št. 85/2011). Bistvena določila tega Odloka so bila, da se vse GJS ravnanja z odpadki izvajajo v KOCEROD d.o.o., da so cene vseh storitev enake v vseh dvanajstih občinah in da se pristojnost potrjevanja cen prenese na Svet ustanoviteljev. Po sedmih letih veljave tega Odloka je ugotovljeno, da se zbiranje komunalnih odpadkov še ni preneslo na Kocerod d.o.o., da to javno službo še vedno izvajajo štiri komunalna podjetja in da cene za zbiranje komunalnih odpadkov niso enake v vseh dvanajstih občinah, saj jih oblikujejo v štirih podjetjih, potrjujejo pa v dvanajstih občinah. Ravnanje z odpadki je področje, ki bistveno vpliva na varovanje okolja. Svet ustanoviteljev Kocerod je na svoji 22. redni seji, dne 28.2.2019, sprejel sklep, da direktor KOCEROD d.o.o. v sodelovanju s strokovnimi službami občin pripravi nov odlok o ravnanju s komunalnimi odpadki v občinah Koroške regije. Predlogi rešitev so bili podrobneje predstavljeni pri obravnavi osnutka Odloka, ki ga je OS obravnaval na 6. seji dne 20.6.2019. Delovna skupina je ugotovila, da je bila prva faza obravnave osnutka Odloka na pristojnih organih vseh 12 občin zaključena do 30.9.2019. Osnutek Odloka je bil sprejet v predlaganem besedilu v vseh 12 občinah s pripombo nekaterih, da je potrebno ob uveljavitvi Odloka zagotoviti prenos delavcev in sredstev za nemoteno opravljanje GJS. Drugih konkretnih pripomb v sprejetih sklepih ni bilo. Delovna skupina je mnenja, da je opozorilo na mestu, na samo vsebino Odloka pa nima vpliva, saj bodo vprašanja prenosa urejena v sporazumu o prenosu, ki mora biti sprejet in usklajen z vsemi Občinami pred prenosom dejavnosti. Delovna skupina je prejela tudi pisne pripombe s strani Občine Prevalje in Javnega komunalnega podjetja Slovenj Gradec. Do pripomb se je opredelila na sestanku dne 22.10.2019 in pripravila predlog Odloka. Komisija se je ponovno sestala dne 13.11.2019 in ob prisotnosti predstavnika Občine Prevalje oblikovala končno besedilo predloga Odloka. Podrobna vsebina pripomb, stališč in vključenih sprememb in dopolnitev Odloka, ki so vključene v besedilo predloga Odloka, so razvidne iz Obrazložitev k predlogu Odloka, ki so sestavni del gradiva. Spremembe in dopolnitve se nanašajo na 13., 20., 31., 37., 41. in 42. člen

Predsednik Odbora za komunalne zadeve in varstvo okolja, Andrej Stermec pove, da je Odbor za komunalne zadeve in varstvo okolja obravnaval predlog Odloka o ravnanju s komunalnimi odpadki v drugi obravnavi ter nanj podal naslednje pripombe:

* Obrazložitev k predlogu Odloka z dne 4.12.2019, št. HS 2-12/2019 se sprejme kot obvezna razlaga odloka o ravnanju s komunalnimi odpadki;
* V obrazložitvi gradiva ter v predlogu odloka naj se popravijo navedbe pravnih podlag, in sicer namesto:
* »Zakon o varstvu okolja (Uradni list RS, št. 39/06 – UPB)« naj se navede Zakon o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-A, 48/12, 57/12, 92/13, 56/15, 102/15, 30/16, 61/17 – GZ, 21/18 – ZNOrg in 84/18 – ZIURKOE),
* namesto »Zakon o gospodarskih javnih službah (Uradni list RS, št. 32/93, 30/98 – ZZLPPO, 127/06-ZJZP)« naj se navede Zakon o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40),
* doda naj se Zakon o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US in 73/19 – odl. US).

Odbor za komunalne zadeve in varstvo okolja se strinja s Predlogom Odloka o ravnanju s komunalnimi odpadki v drugi obravnavi in ga s podanimi pripombami predlaga v obravnavo in sprejem Občinskemu svetu.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z Odlokom o ravnanju s komunalnimi odpadki v občinah Koroške regije – druga obravnava in ga predlaga Občinskemu svetu v obravnavo in sprejem skupaj z obvezno razlago sklepa.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o ravnanju s komunalnimi odpadki v občinah Koroške regije – druga obravnava, in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem.

Župan poda točko v razpravo.

V razpravi so sodelovali Zdravko Fajmut, Andrej Stermec, Rafael Škufca, Matej Pečnik in Bogdan Pupavac.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 11/2:**

**Občinski svet Občine Prevalje sprejme Odlok o ravnanju s komunalnimi odpadki v občinah Koroške regije.**

**SKLEP 11/2a:**

**Občinski svet Občine Prevalje sprejme dodaten sklep, s katerim opozarja pripravljavce Odloka o ravnanju s komunalnimi odpadki v občinah Koroške regije, da je potrebno v preambuli spremeniti sklicevanje na aktualno zakonodajo.**

**Občinski svet občine Prevalje sprejema obvezno razlago k Odloku o ravnanju s komunalnimi odpadki v občinah koroške regije kot skledi: v odloku ni mogoče neposredno urejati vprašanja odškodnin, saj so le-te urejene z zakonom in podzakonskimi predpisi, za primer odškodnin zaradi odlaganja komunalnih odpadkov pa po tem odloku velja obveznost »Medobčinske pogodbe o vzpostavitvi enotnega sistema gospodarjenja z odpadki pod imenom Koroški center za ravnanje z odpadki« z dne 11.11.2003. Skladno z 12. členom Medobčinske pogodbe o vzpostavitvi enotnega sistema gospodarjenja z odpadki pod imenom Koroški center za ravnanje z odpadki se mora v metodologiji za določitev cen vključevati 4% za stroške odškodnin, ki se računajo od vseh prihodkov zbiranja in odlaganja komunalnih odpadkov, te odškodnine pa se delijo v razmerju 60 % Občina Prevalje in 40 % Občina Slovenj Gradec.**

***K tč. 5***

**Predlog Občinskega podrobnega prostorskega načrta za enoto urejanja prostora**

**PR 54 CU – prva obravnava**

Uvodno obrazložitev poda Sanja Godec, ki pove, da je Občina Prevalje v letu 2015 sprejela Odlok o prostorskem načrtu Občine Prevalje (Uradno glasilo slovenskih občin, št. 36/2015, 71/2015). V skladu z navedenim prostorskim aktom je bila za navedeno enoto urejanja prostora PR54 CU predvidena izdelava občinskega podrobnega prostorskega načrta. Nadaljuje, da je na območju OPPN predvidena gradnja poslovnega objekta za centralne dejavnosti, in sicer so v objektu dopustne dejavnosti, ki se nanašajo na trgovino ter storitvene dejavnosti, kot so gostinstvo in turizem, poslovne in upravne dejavnosti, druge storitvene dejavnosti, dejavnosti javne uprave in zdravstva. Pove, da je za navedeni prostorski akt Občina Prevalje sprejela sklep o začetku priprave občinskega prostorskega načrta za območje PR54 CU (Uradno glasilo slovenskih občin št. 20/2019). Ministrstvo za okolje in prostor je z dopisom št. 35040-54/2019/2 z dne 27.5.2019 posredovalo obvestilo, da je za navedeni prostorski akt dodeljena identifikacijska številka 1230, pod katero se bo vodil v zbirki prostorskih aktov v prostorskem informacijskem sistemu. V skladu s sprejetim programom priprave OPPN so bile pridobljene smernice za načrtovanje pristojnih nosilcev urejanja prostora, ki so bile upoštevane pri pripravi osnutka prostorskega akta ter pridobljena mnenja o verjetnosti pomembnejših vplivov OPPN na okolje. Ministrstvo za okolje in prostor Ljubljana, pristojno za varstva okolja, je na podlagi 58. člena Zakona o prostorskem načrtovanju z odločbo št. 35409-150/2019/5 z dne 11.9.2019 sporočilo pripravljavcu, da za pripravo OPPN ni potrebno izvesti celovito presojo vplivov na okolje. Na pripravljen osnutek OPPN so bila pridobljena mnenja pristojnih nosilcev urejanja prostora (1. mnenje) in pripravljen dopolnjen osnutek OPPN. Nadaljuje, da je dopolnjen osnutek OPPN bil javno razgrnjen v času od 20. 11. 2019 do 19. 12. 2019, javna obravnava pa je potekala dne 27. 11. 2019. V času javne razgrnitve ni bilo podanih pripomb na objavljeno in razgrnjeno gradivo. Ob javni razgrnitvi je bila javnost seznanjena tudi z morebitnim nasprotjem interesov, kot ga določa predpis, ki ureja integriteto in preprečevanje korupcije. Na pripravljen predlog občinskega podrobnega prostorskega načrta so bila pridobljena pozitivna mnenja (2. mnenje) nosilcev urejanja prostora. V skladu s 115.,119. in 289. členom Zakona o urejanju prostora občina z odlokom sprejme OPPN po tem, ko pridobi pozitivne mnenja nosilcev urejanja prostora. Strni, da glede na dejstvo, da so na predlog OPPN pridobljena pozitivna mnenja vseh nosilcev urejanja prostora in je pristojno ministrstvo izdalo odločbo, da za pripravo OPPN ni potrebno izvesti celovito presojo vplivov na okolje, so izpolnjeni pogoji za sprejem prostorskega akta.

Predsednik Odbora za komunalne zadeve in varstvo okolja, Andrej Stermec, pove, da se je Odbor za komunalne zadeve in varstvo okolja Občine Prevalje seznanil z občinskim podrobnim prostorskim načrtom za enoto urejanja prostora PR54 CU (usklajen predlog) ter predlogom Odloka o občinskim podrobnim prostorskim načrtom za enoto urejanja prostora PR54 CU, v prvi obravnavi ter ju sprejema in predlaga Občinskemu svetu v obravnavo in sprejem. Odbor za komunalne zadeve in varstvo okolja Občine Prevalje podaja zahtevo, da investitor zagotovi, da bo uredil toaleto, ki bo namenjena obiskovalcem trgovin ter da izvede kolesarsko oziroma pešpot za trgovinskim centrom do šole. Nadalje Odbor za komunalne zadeve in varstvo okolja Občine Prevalje predlaga, da občinski svet v skladu s 6. odstavkom 83. člena Poslovnika občinskega sveta prvo in drugo obravnavo predloga občinskim podrobnim prostorskim načrtom za enoto urejanja prostora PR54 CU (usklajen predlog) ter predlogom Odloka o občinskim podrobnim prostorskim načrtom za enoto urejanja prostora PR54 CU združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb.

Predsednica Odbora za gospodarske dejavnosti, mag. Martina Ribič, pove, da se je Odbor za gospodarske dejavnosti seznanil z občinskim podrobnim prostorskim načrtom za enoto urejanja prostora PR54 CU (usklajen predlog) ter predlogom Odloka o občinskem podrobnem prostorskem načrtu za enoto urejanja prostora PR54 CU, v prvi obravnavi in ju sprejema in predlaga Občinskemu svetu v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Občinskega podrobnega prostorskega načrta za enoto urejanja prostora PR 54 CU – prva obravnava, in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem. Komisija predlaga občinskemu svetu, da občinski svet v skladu s 6. odstavkom 83. člena Poslovnika občinskega sveta prvo in drugo obravnavo predloga Občinskega podrobnega prostorskega načrta za enoto urejanja prostora PR 54 CU združi in na isti seji opravi.

Župan poda predlog Komisije za statut in pravna vprašanja ter Odbora za komunalne zadeve in varstvo okolja v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 17 proti je bil sprejet

**PROCEDURALNI SKLEP:**

**Občinski svet Občine Prevalje v skladu s 6. odstavkom 83. člena Poslovnika občinskega sveta prvo in drugo obravnavo predloga odloka združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.**

Župan poda točko v razpravo v I. obravnavi.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 11/3:**

**Občinski svet Občine Prevalje sprejme Občinskim podrobnim prostorskim načrtom za enoto urejanja prostora PR54 CU (usklajen predlog) ter Odlok o občinskem podrobnem prostorskim načrtom za enoto urejanja prostora PR54 CU, v prvi obravnavi.**

Župan poda točko v razpravo v II. obravnavi.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**SKLEP 11/4:**

**Občinski svet Občine Prevalje sprejme Občinskim podrobnim prostorskim načrtom za enoto urejanja prostora PR54 CU (usklajen predlog) ter Odlok o občinskem podrobnem prostorskim načrtom za enoto urejanja prostora PR54 CU.**

**Odlok se objavi v Uradnem glasilu slovenskih občin.**

***K tč. 6***

**PREDLOG ODLOKA O SPREMEMBAH IN DOPOLNITVAH ODLOKA O USTANOVITVI JAVNEGA ZAVODA ZDRAVSTVENO REŠEVALNI CENTER KOROŠKE RAVNE NA KOROŠKEM – PRVA OBRAVNAVA**

Uvodno obrazložitev poda Samo Podhostnik, predstavnik Zdravstveno reševalnega centra Koroške (v nadaljevanju: ZRCK), ki pove, da si je ZRCK v letu 2017 pridobil naziv učni zavod. V ta namen so izobrazili inštruktorje, ki skrbijo za izobraževanje splošne in strokovne javnosti. Ker ZRCK želi, da uporabno znanje s področja nudenja ukrepov prve in nujne medicinske pomoči ostane čim bolj dostopno širši javnosti, so se prijavili na razpis Ministrstva za šolstvo. Žal so bili zavrnjeni, ker v delu, kjer je opredeljena dejavnost zavoda, nimajo posebej opredeljene izobraževalne dejavnosti. Pove, da so prednosti dopolnitve odloka v strokovni rasti ZRCK, možnostih prijave na razpise za sofinanciranje izobraževalnih programov, prav tako bodo udeleženci izobraževanja pridobili točke za napredovanje in ZRCK bo pridobil dodatna finančna sredstva za sofinanciranje izobraževanj in usposabljanja strokovne in laične javnosti ter s tem povečal dostopnost uporabnih vsebin širši javnosti. Zaradi navedenega se predlaga sprememba odloka tako, da se pod točko IV. Dejavnost zavoda v 7. členu doda naslednja vsebina: 85.590 Drugje nerazvrščeno izobraževanje, izpopolnjevanje in usposabljanje.

Predsednica Odbora za družbene dejavnosti, Aleksandra Horvat pove, da je Odbor za družbene dejavnosti obravnaval predlog Odloka o spremembah in dopolnitvah Odloka o ustanovitvi javnega zavoda Zdravstveno reševalni center Koroške Ravne na Koroškem v 1. obravnavi in ga sprejme in predlaga Občinskemu svetu Občine Prevalje v obravnavo in sprejem.

Predsednik Komisije za statut in pravna vprašanja, Aleksander Ristič, pove, da je Komisija za statut in pravna vprašanja obravnavala predlog Odloka o spremembah in dopolnitvah Odloka o ustanovitvi javnega zavoda Zdravstveno reševalni center Koroške Ravne na Koroškem, in ugotovila, da je pripravljen v skladu z vsemi pravnimi akti, ter ga daje občinskemu svetu v obravnavo in sprejem. Komisija predlaga občinskemu svetu, da občinski svet v skladu s 6. odstavkom 83. člena Poslovnika občinskega sveta prvo in drugo obravnavo predloga Odloka o spremembah in dopolnitvah Odloka o ustanovitvi javnega zavoda Zdravstveno reševalni center Koroške Ravne na Koroškem združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.

Župan poda predlog Komisije za statut in pravna vprašanja v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti je bil sprejet

**PROCEDURALNI SKLEP:**

**Občinski svet Občine Prevalje v skladu s 6. odstavkom 83. člena Poslovnika občinskega sveta prvo in drugo obravnavo predloga odloka združi in na isti seji opravi obe obravnavi, ker na predlog odloka v prvi obravnavi ni bilo bistvenih vsebinskih pripomb in bi besedilo predloga odloka v drugi obravnavi bilo enako besedilu predloga odloka v prvi obravnavi.**

Župan poda točko v razpravo v I. obravnavi.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 11/5:**

**Občinski svet Občine Prevalje sprejme Odlok o spremembah in dopolnitvah Odloka o ustanovitvi javnega zavoda Zdravstveno reševalni center Koroške Ravne na Koroškem - 1. obravnava.**

Župan poda točko v razpravo v II. obravnavi.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 11/6:**

**Občinski svet Občine Prevalje sprejme Odlok o spremembah in dopolnitvah Odloka o ustanovitvi javnega zavoda Zdravstveno reševalni center Koroške Ravne na Koroškem.**

***K tč. 7***

**DOKUMENT IDENTIFIKACIJE INVESTICIJSKEGA PROJEKTA – DIIP »POVEZANI ZA VSE GENERACIJE«**

Uvodno obrazložitev poda Danilo Vute, ki pove, da je projekt vsebinsko razdeljen na tri sklope, in sicer sklop »Vzpostavitev sistema prevoza za starejše in invalide«, sklop »Aktivnosti za kvalitetnejše življenje za vse generacije v Mežiški dolini« in sklop »Zagotavljanje infrastrukture za prosti čas ter kulturne in športne aktivnosti«. Nadaljuje, da namerava Občina Prevalje v okviru sklopa Vzpostavitev sistema prevoza za starejše in invalide te investicije izvesti nakup 1 kombiniranega vozila s pogonom 4x4, s katerim se gibalno oviranim ter starejšim občanom omogoči več mobilnosti. V okviru sklopa Aktivnosti za kvalitetnejše življenje za vse generacije v Mežiški dolini namerava Občina Prevalje izvesti pet predstav v Družbenem domu za vse ciljne skupine (starejši, mladi, najmlajši,.. ter izobraziti voznike prostovoljce za prevoze občanov, medtem, ko v okviru sklopa Zagotavljanje infrastrukture za prosti čas ter kulturne in športne aktivnosti pa namerava Občina Prevalje izvesti v Družbenem domu urediti dostop za invalide v pritličju ter prvo nadstropje (nadstrešek, preboj, ureditev dostopa v pritličje ter vizualna ureditev dvigala), sanacijo in rekonstrukcijo sanitarnih prostorov na način, da bodo prilagojeni za invalide ter nabaviti opremo za dvorano (premično platno, dodatni reflektorji, računalnik ter programska oprema,…). Doda, da je potrjena investicijska dokumentacija podlaga za potrditev projekta na sofinanciranje oziroma nadaljevanje investicije in da je nosilec projekta LAS Mežiške doline. Zaključi, da so upravičeni stroški, stroški izvedbe GOI del, nakupa, dobave in vgradnje opreme, storitve izdelave projektne dokumentacije, storitev strokovnega nadzora nad izvedbo ter storitve zunanjih izvajalcev, ki se nanašajo neposredno na vsebino projekta, medtem, ko so neupravičeni stroški vsi stroški, ki nastanejo pred potrditvijo projekta s strani Ministrstva za kmetijstvo, gozdarstvo in prehrano ter DDV. Investicija se bo izvajala v letih 2020, 2021 ter 2022.

Predsednica Odbora za družbene dejavnosti, Aleksandra Horvat pove, da je Odbor za družbene dejavnosti je obravnaval Dokument identifikacije investicijskega projekta – DIIP »POVEZANI ZA VSE GENERACIJE« in ga sprejme in predlaga Občinskemu svetu Občine Prevalje v obravnavo in sprejem. Odbor predlaga, da Občinski svet pooblasti župana občine za morebitne kasnejše popravke in dopolnitve dokumenta.

Predsednik Odbora za komunalne zadeve in varstvo okolja, Andrej Stermec pove, da se je Odbor za komunalne zadeve in varstvo okolja seznanil z Dokumentom identifikacije investicijskega projekta – DIIP »Povezani za vse generacije« ter ga potrjuje in predlaga Občinskemu svetu v obravnavo in sprejem. Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za sofinancerska sredstva.

Predsednik Odbora za proračun in finance, Stašo Lodrant, pove, da se je Odbor za proračun in finance seznanil z Dokumentom identifikacije investicijskega projekta – DIIP »POVEZANI ZA VSE GENERACIJE« ter ga potrjuje in predlaga Občinskemu svetu v obravnavo in sprejem. Odbor predlaga Občinskemu svetu, da pooblasti župana za morebitne kasnejše popravke in dopolnitve dokumenta, ki bi jih narekovale zahteve prijave na javni razpis za povratna sredstva.

Župan poda točko v razpravo.

V razpravi je sodeloval Maks Pučelj.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet sklep:

**SKLEP 11/7:**

**Občinski svet Občine Prevalje sprejme Dokument identifikacije investicijskega projekta – DIIP »POVEZANI ZA VSE GENERACIJE«.**

**Občinski svet pooblašča župana za morebitne kasnejše popravke in dopolnitve dokumenta.**

***K tč. 8***

**USKLADITEV CENE SOCIALNOVARSTVENE STORITVE POMOČI NA DOMU ZA LETO 2020**

 **ZA OBČANE OBČINE PREVALJE**

Uvodno obrazložitev poda Stanka Vauh, direktorica Doma starejših Na Fari. Pove, da je izvajalec socialno varstvene storitve pomoč na domu Dom starejših Na Fari, na podlagi Metodologije za oblikovanje cen socialnovarstvene storitve pomoč na domu, rasti elementov cen SVS za leto 2020 in reorganizacije dela storitve pomoči na domu na novo izračunal ceno storitve in podal vlogo za izdajo soglasja k usklajeni ceni storitve za leto 2020. Novo izračunana cena storitev socialne oskrbe na domu znaša 19,68 € za opravljeno uro storitve na delavnik, cena storitve za opravljeno uro storitve na nedeljo oz. dela prost dan znaša 25,95 € in cena storitve za opravljeno uro storitve na praznik 28,04 €. Cena storitve je izračunana z upoštevanjem 120 efektivnih ur mesečno. Nadaljuje, da je občina, skladno s Pravilnikom o metodologiji za oblikovanje cen socialno varstvenih storitev, dolžna zagotavljati vsaj 50% subvencijo k ceni storitve pomoč na domu. Cena za uporabnika bi po novem tako znašala 8,43 € za opravljeno uro storitve na delavnik, cena storitve za opravljeno uro storitve na nedeljo oz. dela prost dan 11,56 € in cena storitve za opravljeno uro storitve na praznik 12,61 €. Uporabniki lahko skladno s predpisi s področja socialnega varstva na pristojnem centru za socialno delo uveljavljajo dodatno oprostitev plačila storitve. Zaključi, da je podrobnejša obrazložitev in izračun cene razvidna iz gradiva, ki ga je pripravil izvajalec storitve Dom starejših Na Fari.

Predsednica Odbora za družbene dejavnosti, Aleksandra Horvat pove, da je Odbor za družbene dejavnosti sprejel sklep, da cena socialnovarstvene storitve pomoč na domu od 1.4.2020 dalje znaša:

• 19,68 € za opravljeno uro storitve na delavnik,

• 25,95 € za opravljeno uro storitve ob nedeljah oz. dela prostih dnevih in

• 28,04 € za opravljeno uro storitve na praznik.

Iz sredstev proračuna Občine Prevalje se od 1.4.2020 dalje zagotavlja subvencija k ceni socialno varstvene storitve pomoč družini na domu (vključno s stroški strokovne priprave), ki znaša:

• 11,25 € za opravljeno uro storitve na delavnik, kar znaša 57,16%,

• 14,39 € za opravljeno uro storitve ob nedeljah oz. na dela prost dan, kar znaša 55,45 % in

• 15,43 € za opravljeno uro storitve na praznik, kar znaša 55,02%.

Občina iz proračuna v celoti zagotavlja oprostitev skladno z drugim odstavkom 17. člena Pravilnika o metodologiji za oblikovanje cen socialno varstvenih storitev – stroški strokovne priprave, kar znaša 0,90 € za opravljeno uro storitve.

Cena storitve za uporabnika znaša:

• 8,43 € za opravljeno uro storitve na delavnik,

• 11,56 € za opravljeno uro storitve ob nedeljah oz. na dela prost dan

• 12,61 € za opravljeno uro storitve na praznik.

Predsednik Odbora za proračun in finance, Stašo Lodrant, pove, da je Odbor za proračun in finance potrdil sklepa, da cena socialnovarstvene storitve pomoč na domu od 1.4.2020 dalje znaša:

• 19,68 € za opravljeno uro storitve na delavnik,

• 25,95 € za opravljeno uro storitve ob nedeljah oz. dela prostih dnevih in

• 28,04 € za opravljeno uro storitve na praznik.

Iz sredstev proračuna Občine Prevalje se od 1.4.2020 dalje zagotavlja subvencija k ceni socialno varstvene storitve pomoč družini na domu (vključno s stroški strokovne priprave), ki znaša:

• 11,25 € za opravljano uro storitve na delavnik, kar znaša 57,16%,

• 14,39 € za opravljano uro storitve ob nedeljah oz. na dela prost dan, kar znaša 55,45 % in

• 15,43 € za opravljeno uro storitve na praznik, kar znaša 55,02%.

Občina iz proračuna v celoti zagotavlja oprostitev skladno z drugim odstavkom 17. člena Pravilnika o metodologiji za oblikovanje cen socialno varstvenih storitev – stroški strokovne priprave, kar znaša 0,90 € za opravljeno uro storitve.

Cena storitve za uporabnika znaša:

• 8,43 € za opravljeno uro storitve na delavnik,

• 11,56 € za opravljeno uro storitve ob nedeljah oz. na dela prost dan

• 12,61 € za opravljeno uro storitve na praznik.

Župan poda točko v razpravo.

V razpravi je sodeloval Bernard Pačnik.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 11/8:**

**Cena socialnovarstvene storitve pomoč na domu od 1.4.2020 dalje znaša:**

**• 19,68 € za opravljeno uro storitve na delavnik,**

**• 25,95 € za opravljeno uro storitve ob nedeljah oz. dela prostih dnevih in**

**• 28,04 € za opravljeno uro storitve na praznik.**

**Iz sredstev proračuna Občine Prevalje se od 1.4.2020 dalje zagotavlja subvencija k ceni socialno varstvene storitve pomoč družini na domu (vključno s stroški strokovne priprave), ki znaša:**

**• 11,25 € za opravljeno uro storitve na delavnik, kar znaša 57,16%,**

**• 14,39 € za opravljeno uro storitve ob nedeljah oz. na dela prost dan, kar znaša 55,45 % in**

**• 15,43 € za opravljeno uro storitve na praznik, kar znaša 55,02%.**

**Občina iz proračuna v celoti zagotavlja oprostitev skladno z drugim odstavkom 17. člena Pravilnika o metodologiji za oblikovanje cen socialno varstvenih storitev – stroški strokovne priprave, kar znaša 0,90 € za opravljeno uro storitve.**

**Cena storitve za uporabnika znaša:**

**• 8,43 € za opravljeno uro storitve na delavnik,**

**• 11,56 € za opravljeno uro storitve ob nedeljah oz. na dela prost dan**

**• 12,61 € za opravljeno uro storitve na praznik.**

***K tč. 9***

**POROČILO O DELU NADZORNEGA ODBORA OBČINE PREVALJE ZA LETO 2019**

Uvodno obrazložitev poda Jure Penec, predsednik Nadzornega odbora Občine Prevalje. Pove, da je v skladu s 6. odstavkom 43. člena Statuta Občine Prevalje (UGSO št. 70/2015) in v skladu S 6. členom Poslovnika o delu Nadzornega odbora Občine Prevalje Nadzorni odbor dolžan posredovati pisno letno poročilo o svojem delu občinskemu svetu za preteklo leto ter seznaniti občinski svet s pomembnimi ugotovitvami s področja svojega dela in predlagati rešitve za izboljšanje poslovanja. Na podlagi navedenega Nadzorni odbor posreduje letno poročilo za leto 2019.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 11/9:**

**Občinski svet Občne Prevalje se je seznanil s Poročilom o delu Nadzornega odbora Občine Prevalje za leto 2019.**

***K tč. 10***

**Predlog Komisije za mandatna vprašanja, volitve in imenovanja**

Uvodno obrazložitev poda Rafael Škufca, ki pove, da je bila občina na podlagi obvestila Javnega sklada Republike Slovenije za kulturne dejavnosti obveščena, da preneha mandat članom Sveta Območne izpostave JSKD Ravne na Koroškem. Mandatna doba traja 4 leta. Dosedanjim članom preneha mandat dne 31.05.2020. Komisija za mandatna vprašanja, volitve in imenovanja je izpeljala predhodni postopek imenovanja novega člana in predlaga kandidata, kakor izhaja iz predloga sklepa.

Župan poda točko v razpravo.

Razprave ni bilo.

V času glasovanja je bilo v dvorani 17 svetnikov. Glasovalo je 16 svetnikov.

S 16 glasovi za in 0 proti, je bil sprejet

**SKLEP 11/10:**

**Občinski svet Občine Prevalje predlaga za člana Sveta Območne izpostave JSKD Ravne na Koroškem Hedviko Gorenšek, roj. 01.08.1957, stanujočo Leše 58, Prevalje.**

**Članica je imenovana z mandatno dobo štirih let od dneva sprejetja sklepa o imenovanju s strani direktorja javnega sklada.**

***K tč. 11***

**PREMOŽENJSKOPRAVNE ZADEVE:**

**a. Ustanovitev javnega dobra na delu kategoriziranih javnih cest LC 350 361, LC 350 381 in JP 851 631.**

**b. Ukinitev javnega dobra parc. št. 222/18, 224/1 in 224/10 k.o. Poljana.**

**c. Poročila o sklenitvi pravnih poslov izven programov.**

Uvodno obrazložitev poda Emilija Ivančič, ki pri točki a) pove, da je pri pregledu zemljiškoknjižnega stanja nepremičnin v lasti Občine Prevalje bilo ugotovljeno, da nekatere nepremičnine, ki so v lasti Občine Prevalje, v naravi dejansko predstavljajo grajeno javno dobro lokalnega pomena, saj v naravi predstavljajo kategorizirane ceste, ki pa še niso pridobila statusa javnega dobra. Skladno z določili Zakona o cestah (Uradni list RS, št. 109/10, 48/12, 36/14 – odl. US, 46/15 in 10/18) javne ceste predstavljajo javno dobro in so izven pravnega prometa. Cesta je opredeljena kot površina, omejena z mejo cestnega sveta, ki jo lahko uporabljajo vsi ali pa le določeni udeleženci v prometu pod pogoji, določenimi z zakonom in drugimi predpisi. Javna cesta pa je določena kot cesta, ki jo država ali občina, v skladu z merili za kategorizacijo javnih cest, razglasi za javno cesto določene kategorije in jo lahko vsak prosto uporablja na način in pod pogoji, določenimi z zakonom in drugimi predpisi. V skladu z določili 7. točke 3. člena Zakona o urejanju prostora (Uradni list RS, št. 61/17) so grajeno javno dobro zemljišča, objekti in deli objektov, namenjeni takšni splošni rabi, kot jo glede na namen njihove uporabe določa zakon ali predpis, izdan na podlagi zakona. Grajeno javno dobro je državnega in lokalnega pomena. Zaključi, da iz urbanističnega mnenja št. 350-0138/2019-17 z dne 10.01.2020 izhaja, da zemljiške parcele št. 328/4, 341/2, 345/4, 345/6, 346/2, 347/3, 317/2, 318/2, 319/2, 321/5, 322, 323/2, 323/3, 298/7, 321/2, 347/2, 300/4, 308/2 in 310/6, vse k.o. 874 - Šentanel, v naravi predstavljajo površine za javni promet in glede na zgoraj navedeno dejstvo, so izpolnjeni pogoji, da navedene zemljiške parcele pridobijo status grajenega javnega dobra lokalnega pomena v skladu z določili 245. člena ZUreP-2.

Pri točki b) pojasni, da v skladu z določili Zakona o cestah (Uradni list RS, št. 109/10, 48/12, 36/14 – odl. US, 46/15, 10/18) javne ceste predstavljajo javno dobro in so izven pravnega prometa in da so ceste opredeljene kot površina, omejena z mejo cestnega sveta, ki jo lahko uporabljajo vsi ali pa le določeni udeleženci v prometu pod pogoji, določenimi z zakonom in drugimi predpisi. Pojasni, da je javna cesta pa določena kot cesta, ki jo država ali občina, v skladu z merili za kategorizacijo javnih cest, razglasi za javno cesto določene kategorije in jo lahko vsak prosto uporablja na način in pod pogoji, določenimi z zakonom in drugimi predpisi. Skladno z določili 7. točke 3. člena Zakona o urejanju prostora (Uradni list RS, št. 61/17) so grajeno javno dobro zemljišča, objekti in deli objektov, namenjeni takšni splošni rabi, kot jo glede na namen njihove uporabe določa zakon ali predpis, izdan na podlagi zakona. Grajeno javno dobro je državnega in lokalnega pomena. Nadaljuje, da iIz urbanističnega mnenja št. 350-0012/2020-17 z dne 17.02.2020 izhaja, da zemljiške parcele št. 224/1, 224/10 in 222/18, vse k.o. 885 – Poljana, nimajo več funkcije javnega grajenega dobra lokalnega pomena, kot ga določa Zakon o cestah in Zakon o urejanju prostora ter da v naravi predstavljajo grajeno javno dobro državnega pomena. Zaradi navedenega so izpolnjeni pogoji, da se na navedenim nepremičninam opusti status grajenega javnega dobra lokalnega pomena v skladu z določili 247. člena ZUreP-2.

Pri točki c) povzame, da je Občinski svet Občine Prevalje je na 10. redni seji dne 30.01.2020 sprejel sklep, s katerim je podal soglasje k sklepanju pravnih poslov tudi izven sprejetega načrta ravnanja z nepremičnim premoženjem do višine 20.000 EUR, kakor dovoljuje 27. člen Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18). Pojasni, da v skladu s sklepom občinskega sveta št. 478-0013/2020 z dne 30.01.2020, mora občinska uprava po sklenitvi pravnega posla izven načrtov ravnanja z nepremičnim premoženjem, s sklenjeno pogodbo oz. z razpolaganjem izven načrta ravnanja z nepremičnim premoženjem, seznaniti občinski svet. Zaradi navedenega predstavi dva primera, ko je občina razpolagala izven načrta ravnanja z nepremičnim premoženjem.

V prvem primeru je občina pristopila k ureditvi zemljiškoknjižnega stanja na zemljiščih, ki jih uporablja OŠ Leše. Zemljišča so bila v lasti Osnovne šole Franja Goloba Prevalje. Pove, da je v 65. členu Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP) namreč navedeno, da je potrebno urediti zemljiškoknjižno stanje na predmetnih nepremičninah, na način, da javna lastnina, ki je namenjena za opravljanje javnih služb, postane javna lastnina v upravljanju javnih zavodov in zavodov s pravico javnosti. Zaradi navedenega bo z realizacijo Pogodbe o ureditvi zemljiškoknjižnega stanja in brezplačnim prenosom nepremičnin parc. št. 224/9, 224/10 in 226/9, vse k.o. 892 – Leše, prešlo lastništvo na nepremičninah v last Občine Prevalje, Osnovna šola Franja Goloba pa bo dobila nepremičnine v upravljanje. Pogodba je bila podpisana dne 14.01.2020.

V drugem primeru pa je občina pristopila k sklenitvi pogodbe za odkup nepremičnine parc. št. 350/10, k.o. 877 – Stražišče, ki v naravi predstavlja črpališče. Občina je lastnike zemljišča večkrat pozivala k ureditvi medsebojnih zadev in odkupu nepremičnine parc. št. 350/10, k.o. 877 – Stražišče, ampak do realizacije ni prišlo. Zaradi spremenjenih okoliščin na strani prodajalca, je občina prodajalca kontaktirala, ali je možnost po ureditvi zemljiškoknjižnega stanja. Prodajalca sta se s pogoji občine strinjala, zaradi česar je bila dne 20.02.2020 podpisana Prodajana pogodba namesto razlastitve za kupnino 260,03 EUR.

Predsednik Odbora za komunalne zadeve in varstvo okolja, Andrej Stermec pod točko a) pove, da se Odbor za komunalne zadeve in varstvo okolja strinja, da se nepremičninam parc. št. 328/4, 341/2, 345/4, 345/6, 346/2, 347/3, 317/2, 318/2, 319/2, 321/5, 322, 323/2, 323/3, 298/7, 321/2, 347/2, 300/4, 308/2 in 310/6, vse k.o. 874 - Šentanel, dodeli status javnega dobra. Sklep se objavi v Uradnem glasilu slovenskih občin in začne veljati naslednji dan po objavi. Pod točko b) nadaljuje, da se strinja, da se nepremičninam parc. št. 224/1, 224/10 in 222/18, vse k.o. 885 – Poljana, ukine status javnega dobra lokalnega pomena. Sklep se objavi v Uradnem glasilu slovenskih občin in začne veljati naslednji dan po objavi. Predsednik Odbora za komunalne zadeve in varstvo okolja, Andrej Stermec pod točko c) pove, da se je Odbor za komunalne zadeve in varstvo okolja seznanil s sklenitvijo Pogodbe o ureditvi zemljiškoknjižnega stanja in brezplačnim prenosom nepremičnin parc. št. 224/9, 224/10 in 226/9, vse k.o. 892 – Leše in s sklenitvijo Prodajne pogodbe namesto razlastitve za nepremičnino parc. št. 350/10, k.o. 877 - Stražišče, izven Načrta pridobivanja nepremičnega premoženja v Občini Prevalje za leto 2020, v višini kupnine 260,03 EUR in se z njima strinja.

Predsednik Odbora za proračun in finance, Stašo Lodrant pove, da se pri točki a) Odbor za proračun in finance strinja, da se nepremičninam parc. št. 328/4, 341/2, 345/4, 345/6, 346/2, 347/3, 317/2, 318/2, 319/2, 321/5, 322, 323/2, 323/3, 298/7, 321/2, 347/2, 300/4, 308/2 in 310/6, vse k.o. 874 – Šentanel, dodeli status javnega dobra. Sklep se objavi v Uradnem glasilu slovenskih občin in začne veljati naslednji dan po objavi. Pri točki b) se Odbor za proračun in finance strinja, da se nepremičninam parc.št. 224/1, 224/10, in 222/18 – Poljana, vse k.o. 885 – Poljana ukine status javnega dobra lokalnega pomena. Sklep se objavi v Uradnem glasilu slovenskih občin in začne veljati naslednji dan po objavi. Pri točki c) predsednik Odbora za proračun in finance, Stašo Lodrant povem da se je Odbor za poračun in finance Občine Prevalje seznanil s sklenitvijo Pogodbe o ureditvi zemljiškoknjižnega stanja in brezplačnim prenosom nepremičnin parc. št. 224/9, 224/10 in 226/9, vse k.o. 892 – Leše in s sklenitvijo Prodajne pogodbe namesto razlastitve za nepremičnino parc. št. 350/10, k.o. 877 - Stražišče, izven Načrta pridobivanja nepremičnega premoženja v Občini Prevalje za leto 2020, v višini kupnine 260,03 EUR in se z njima strinja.

Predsednik Komisije za statut in pravna vprašanja, Aleksander Ristič, pove, da pri točki a) Komisija za statut in pravna vprašanja predlaga Občinskemu svetu Občine Prevalje, da dodeli status javnega dobra nepremičninam parc. št. 328/4, 341/2, 345/4, 345/6, 346/2, 347/3, 317/2, 318/2, 319/2, 321/5, 322, 323/2, 323/3, 298/7, 321/2, 347/2, 300/4, 308/2 in 310/6, vse k.o. 874 - Šentanel. Pri točki b) Komisija za statut in pravna vprašanja predlaga Občinskemu svetu Občine Prevalje, da ukine status javnega dobra lokalnega pomena nepremičninam parc. št. 224/1, 224/10 in 222/18, vse k.o. 885 – Poljana. Predsednik komisije za statut in pravna vprašanja pri točki c) pove, da se je Komisija za statut in pravna vprašanja seznanila s sklenitvijo Pogodbe o ureditvi zemljiškoknjižnega stanja in brezplačnim prenosom nepremičnin parc. št. 224/9, 224/10 in 226/9, vse k.o. 892 – Leše in s sklenitvijo Prodajne pogodbe namesto razlastitve za nepremičnino parc. št. 350/10, k.o. 877 - Stražišče, izven Načrta pridobivanja nepremičnega premoženja v Občini Prevalje za leto 2020, v višini kupnine 260,03 EUR.

Župan poda točko v razpravo.

Razprave ni bilo. Župan poda na glasovanje vse tri predloge skupaj.

V času glasovanja je bilo v dvorani 17 svetnikov. Glasovalo je 17 svetnikov.

S 17 glasovi za in 0 proti, je bil sprejet

**SKLEP 11/11:**

**Nepremičninam parc. št. 328/4, 341/2, 345/4, 345/6, 346/2, 347/3, 317/2, 318/2, 319/2, 321/5, 322, 323/2, 323/3, 298/7, 321/2, 347/2, 300/4, 308/2 in 310/6, vse k.o. 874 - Šentanel, se dodeli status javnega dobra.**

**Sklep se objavi v Uradnem glasilu slovenskih občin in začne veljati naslednji dan po objavi.**

**SKLEP 11/12:**

**Nepremičninam parc. št. 224/1, 224/10 in 222/18, vse k.o. 885 – Poljana, se ukine status javnega dobra lokalnega pomena.**

**Sklep se objavi v Uradnem glasilu slovenskih občin in začne veljati naslednji dan po objavi.**

**SKLEP 11/13:**

**Občinski svet Občine Prevalje se je seznanil s sklenitvijo Pogodbe o ureditvi zemljiškoknjižnega stanja in brezplačnim prenosom nepremičnin parc. št. 224/9, 224/10 in 226/9, vse k.o. 892 – Leše in s sklenitvijo Prodajne pogodbe namesto razlastitve za nepremičnino parc. št. 350/10, k.o. 877 - Stražišče, izven Načrta pridobivanja nepremičnega premoženja v Občini Prevalje za leto 2020, v višini kupnine 260,03 EUR.**

***K tč. 12***

**POBUDE IN VPRAŠANJA**

Občinski svetnik Maks Pučelj poda pobudo, da se table, kažipoti in oglasne deske na Holmcu obnovijo. Nadalje predlaga, da se uredi kolesarska pot oz. da se naj odstranijo vsaj ovire na pešpoti.

Aleksander Ristić pohvali, da se je naredilo ogledalo. Opozori, da solarna luč, ki je bila zadnja zmontirana v bližini objekta na naslovu Pod gonjami 86, ne gori in da naj se jo reklamira, dokler je še v garanciji.

Tatjana Ladinek pove, da je teren mehak in da je tudi odjuga naredila svoje, zato so kažipoti in table nestabilne. Zato prosi, da se nastala škoda sanira. Prav tako so jaški in bankine polni iglic in listja, zaradi česar voda teče čez ceste, saj odtoki ne požirajo. Prosi, da se bankine sproti čistijo, da se omogoči nemoteno odtekanje voda.

Martina Ribič poda dva predloga, in sicer predlaga, da občina apelira na Osnovno šolo Franja Goloba Prevalje in na Vrtec Krojaček Hlaček, da se učence pouči o ločevanju odpadkov in se morebiti organizira tudi ogled podjetja Kocerod d.d., da se na takšen način prične o pomembnosti ločevanja odpadkov ozaveščati že najmlajše generacije. Prav tako predlaga, da se kandidati, ki so se prijavili na javni razpis za ravnatelja Osnovne šole Franja Goloba Prevalje, javno predstavijo tudi Občinskemu svetu občine Prevalje, saj le-ta poda mnenje k imenovanju novega ravnatelja.

Župan pojasni, da ima JKP Log d.o.o. že v načrtu ozaveščanje mladih o ločevanju odpadkov ter da ima tudi podjetje Kocerod d.d., dneve odprtih vrat, kjer si je možno ogledati proces ločevanja odpadkov. Glede predstavitve kandidatov za novega direktorja/direktorico Osnovne šole Franja Goloba Prevalje pove, da ko bo občina uradno obveščena o prijavljenih kandidati na razpisano prosto delovno mesto, jih bo občinska uprava povabila na naslednjo sejo Občinskega sveta Občine Prevalje, da se predstavijo.

Ivan Backović pove, da je član Sveta staršev, kjer so bili obveščeni, da je zaradi spremembe področne zakonodaje prišlo do tega, da je ena generacija otrok prikrajšana za določeno število ur plavanja. Zaradi navedenega ga zanima, ali je možnost, da se za skupino oz. eno generacijo, ki je po novem pravilniku izvzeta iz financiranja, najdi vir financiranja in se jim zagotovijo ure plavanja, kot so jih imeli do sedaj.

Župan pojasni, da naj osnovna šola na občino posreduje predlog s pojasnilom zadeve. Doda, da bo občina predmetno problematiko proučila in poskušala najti morebitne rešitve.

Štefan Peršak pove, da v Osnovni šoli Franja Goloba Prevalje učitelji vložijo ogromno energije v spodbujanje k ločevanju odpadkov, k varčevanju z vodo in varčevanju z energijo. Da sami učitelji nimajo dovolj vpliva, ampak da je učence o tem potrebno poučiti na vsakem koraku, doma, v družbi, v šoli,... Nadalje poda pobudo, da se na pešpoti od Brančurnika do meje z Občino Pravne na Koroškem uredi javna razsvetljava.

Stašo Lodrant apelira na občinsko upravo, da čimprej odloči o zadevi postavitve cestne ovire za umirjanje prometa v naselju »Cesta v zaselku Na Produ št. 3« in da se zadeva realizira kakor hitro je to mogoče.

***K tč. 13***

**RAZNO**

Pod točko razno ni bilo razprave.

Seja je bila zaključena ob 18.00.

Zapisala: Župan

Urška ŠPANINGER EKART dr. Matija TASIČ

**POROČILO O IZVRŠITVI SKLEPOV**

Sklep k tč. 1 – Izvršen na seji.

Sklep k tč. 2 – Izvršen na seji.

Sklep 11/1– Izvršen na seji. Zapisnik je odložen v zbirko listin in posredovan v objavo na spletu.

Sklep 11/2– Izvršen na seji. Odlok se objavi v Uradnem glasilu slovenskih občin.

Sklep 11/2a– Izvršen na seji.

Sklep 11/3– Izvršen na seji. Odlok se objavi v Uradnem glasilu slovenskih občin.

Sklep 11/4– Izvršen na seji.

Sklep 11/5– Izvršen na seji.

Sklep 11/6– Izvršen na seji.

Sklep 11/7– Izvršen na seji.

Sklep 11/8– Izvršen na seji.

Sklep 11/9– Izvršen na seji.

Sklep 11/10– Izvršen na seji.

Sklep 11/11– Izvršen na seji.

Sklep 11/12– Izvršen na seji.

Sklep 11/13– Izvršen na seji. Sklep se objavi v Uradnem glasilu slovenskih občin.